钦定古今图书集成/明伦汇编/官常典/第490卷 > 阚棱
## 钦定古今图书集成/明伦汇编/官常典/第490卷 > 阚棱

按《唐书》本传：“棱，伏威邑人也。貌魁雄，善用两刃刀，其
长丈，名曰拍刀，一挥杀数人，前无坚对。伏威据江淮，
以战功显，署左将军。部兵皆群盗，横相侵牟，棱案罪
杀之，虽亲故无脱者。至道不举遗，从伏威入朝，拜左
领军将军、越州都督。公祏反，棱与南讨。青山之战，与
陈正通遇，阵方接，棱脱兜鍪，谓众曰：‘不识我耶？何敢
战’！”其徒多棱旧部，气遂索，至有拜者。公祏破，棱功多，
然颇自伐。公祏被禽，乃诬与己谋，又伏威王雄诞及
棱赀产在丹阳者，当原，而赵郡王孝恭悉籍入之。棱
自䜣忤孝恭，遂以谋反诛。